Informatsioon
Üldinformatsioon
-
Hind1 390 € / kuus
-
Üldpind57.7 m2
-
Ehitusaasta2023
-
Tubade arv2
-
Magamistubade arv1
-
Korruseid5
-
Korrus3
-
OmandivormKorteriomand
-
EnergiamärgisC
-
KanalisatsioonTsentraalne
-
Hoone materjalKivimaja
Lisainformatsioon
-
Küte
- keskküte
-
Mööbel
- mööbel
-
Turvalisus
- trepikoda lukus
- valve
- fonolukk
- turvauks
-
Vannituba ja pesemisvõimalused
- dušš
- pesumasin
- WC
- vannitubade arv: 1
-
Köök
- nõudepesumasin
- külmik
- köögimööbel
- avatud köök
- pliit
Ümbruskond
-
AsukohtLinna keskuses
-
TeedHeas korras
-
HoonestusKorterelamu/büroohoone
-
Tänavavalgustus
Jah
Kirjeldus
Üürile anda eksklusiivne ja vaikne kõikide mugavustega 2-toaline korter unikaalses Teatri Maja Residentsis!
MAJA
Teatri Maja oli esimese Eesti Vabariigi ajal südalinna tööstus- ja ärikvartal. Sõja käigus hävinud hoone ehitati uuesti üles 1952. aastal ning siin tegutses Tallinna Oblasti Valitsus ja seejärel Eesti NSV Teaduste Akadeemia Raamatukogu. Hoone peafassaad, vestibüül, peatrepikoda ja saal koos interjöörilahendusega on tunnistatud kultuurimälestiseks, mis on taastatud esialgsel kujul.
Stiilse avara planeeringuga linnaelamu on mõeldud nõudlikule ja endast lugupidavale klientuurile, kes hindab sotsiaalset kaasatust ja kunsti. Unikaalse asukohaga korter pakub lihtsat ligipääsu erinevatele mugavustele igal ajal.
Majja sisenejaid tervitab suursugune fuajee, kus on võimalikult palju säilitatud ajastu kohast interjööri, uued detailid ja materjalid on valitud selliselt, et need toetaksid ajaloolist siseviimistlust.
Maja sisehoovis asub kahekorruseline parkla ning jalgrattaruum.
Maja teisel korrusel on sisehoovi vaadetega ühiskasutatav terrassiala.
PLANEERING JA SISEVIIMISTLUS
Kortermaja 3. korrusel asuv 57.7 m² suurune elegantne korter on kaasaegsete lahendustega, avatud planeeringuga ning valgusküllane. 2-toalise korteri koosseisu kuuluvad avatud köögi ja elutoa ruum, magamistuba, vannituba ja esik.
Korteri siseviimistluses on kasutatud kvaliteetseid ja ajatutes toonides materjale, mis vastavad ka kõige nõudlikumale maitsele. Kõrged laed (3,2m) tekitavad grandioosse olemise.
Korteri põrandaid katab naturaalne kalasabaparkett, vannitubade põrandaid ning seinu kvaliteetsed keraamilised plaadid.
SISUSTUS
Korter on sisustatud hoolega ja maitsekalt. Eluruumid üüritakse täielikult möbleerituna. Korteris on olemas eluks vajalik sisustus, valgustid ja tehnika.
Toimivas ja avaras Arensi köögis on rohkelt tööpinda. Funktsionaalsesse köögimööblisse on integreeritud kvaliteetne Bosch köögitehnika: ahi, nõudepesumasin, pliit ja külmutuskapp.
Vannitoas on kasutatud tuntud sanitaartehnikabrände nagu Axor, Villeroy & Boch ja Duravit.
Korteris on olemas ka Sony televiisor, Roomba robottolmuimeja ja AEG pesumasin-kuivati.
Magamistuppa ning esikusse on integreeritud mahukad garderoobikapid.
KÜTE, JAHUTUS JA VENTILATSIOON
C-energiaklassiga majas on soojustagastusega ventilatsioonisüsteem ja korteripõhine jahutusseade. Küttesüsteem optimeerib kütte- ja jahutussüsteemide kasutust vastavalt vajadusele, mis teeb temperatuuri hoidmise mugavaks. Elamu soojavarustuse allikaks on Tallinna Kütte kaugküttevõrk.
PARKIMINE JA PANIPAIK
Parkida saab ümberkaudsetel tänavatel linnaelaniku parkimiskaardiga südalinna tsoonis. Minutilise jalutuskäigu kaugusel on Solarise parkimismaja. Korteri juurde kuulub ka panipaik.
ÜMBRUSKOND
Esireakohad annavad võimaluse luua vahetu kontakti lavalise etteastega. Just samamoodi loovad Teatri Maja residentsid vahetu kontakti südalinnaeluga. Sinu argipäeva hakkab mahtuma rohkem elamusi kui täna ühte nädalasse. Mõnus hommikune jalutuskäik südalinnaparkides viib sind tööle või kooli. Lõunapausil saad valida kümnete lokaalide ja kohvikute vahel, kus einestada sõprade ja kolleegidega või lihtsalt haarata kaasa üks maitsev jook. Õhtu kulmineerub kultuurielamusega Eesti parimates teatrites.
Vahetus läheduses on Solaris, Postimaja keskus, Viru keskus, Stockmann, Tallinna Kaubamaja ning kõik tähtsamad toidupoed − Rimi, Solaris Delice, Comarket Konsum − mugavalt vaid paari minuti kaugusel. Kortermaja asukoht on just selline, mis pakub selle elanikele võimalikult palju valikuvõimalusi, kuidas oma aega sisustada ja igapäevaseid toimetusi korraldada. Vaid lühikese jalutuskäigu kaugusel saab nautida kõike seda, mida Tallinna linnal on pakkuda.
Südalinna piirkonnale annab veel ühe lisaväärtuse kõrgel tasemel haridust pakkuvate koolide lähedus – kõigest mõnesaja meetri kaugusel nii Tallinna Reaalkool kui ka Tallinna Inglise Kolledž.
Lisaks pakub lähiümbrus ohtralt sportimisvõimalusi nii elukutselistele sportlastele kui ka lihtsalt harrastajatele- läheduses on tasemel spordiklubid: MyFitness, Kesklinna spordiklubi, Kalevi spordihall ning Tallinna Spordihall.
Lähim ühistranspordipeatus asub täpselt elamu ees.
Huvi korral võtke palun ühendust, et kokku leppida sobiv aeg korteriga tutvumiseks.
Lepingu sõlmimisel tuleb tasuda: esimese kuu üür ettemaksuna, tagatisraha ja maakleritasu.